
DR 30.10.2014  1  

  

MALAYSIA 

DEWAN RAKYAT 

PARLIMEN KETIGA BELAS 

PENGGAL KEDUA 

MESYUARAT KETIGA 

Khamis, 30 Oktober 2014 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

1. Datuk Linda Tsen Thau Lin [Batu Sapi] minta Perdana Menteri menyatakan, 

impak perintah berkurung di Kawasan Keselamatan Khas Pantai Timur Sabah (ESSCOM) 
yang dilaksanakan sejak bulan Julai 2014 ke atas ekonomi di Pantai Timur Sabah 
terutamanya sektor pelancongan dan perikanan.  

Menteri di Jabatan Perdana Menteri [Dato' Seri Shahidan bin Kassim]: Tuan 

Yang di-Pertua, untuk makluman, perintah berkurung yang berkuat kuasa di ESSZONE 
adalah bertujuan untuk mempertingkatkan kawal selia keselamatan perairan Sabah 
khususnya di kawasan ESSZONE. Aktiviti penangkapan ikan di ESSZONE tidak terjejas 
akibat pengisytiharan perintah berkurung. Bagi nelayan yang ingin keluar menangkap ikan 
sepanjang tempoh perintah berkurung, mereka boleh mendapatkan permit untuk 
menjalankan aktiviti perikanan di zon perairan perintah berkurung daripada Ketua Polis 
Daerah. Sebanyak 1,697 permit telah dikeluarkan sejak 19 Julai sehingga 9 Oktober 2014.  

Daripada aspek pelancongan, walaupun terdapat penurunan jumlah pelancong ke 
ESSZONE antara bulan April sehingga Jun 2014, namun, lawatan daripada Pesuruhjaya 
Tinggi British dan Kedutaan Jepun ke ESSZONE bagi tujuan mengkaji semula travel 
advisory telah berpuas hati dengan tahap keselamatan dan langkah-langkah yang telah 

diambil oleh ESSCOM.  

Sehubungan dengan itu, sejak bulan Julai 2014, ketibaan pelancong-pelancong 
asing mula menunjukkan peningkatan. Perangkaan data tempahan di pusat-pusat 
peranginan juga menunjukkan peningkatan ketibaan dan tempahan dalam kalangan 
pelancong asing mulai minggu pertama Oktober 2014 hingga Disember 2014. Pengusaha-
pengusaha pusat peranginan dan pelancong juga rata-rata berpuas hati dengan tahap 
keselamatan di kawasan perairan ESSZONE. Mereka berharap perintah berkurung ini 
dapat diteruskan agar keselamatan mereka lebih terjamin. Terima kasih.  

Datuk Linda Tsen Thau Lin [Batu Sapi]: Terima kasih Tuan Yang di-Pertua. 

Soalan tambahan saya adalah, berapakah perbelanjaan yang sudah digunakan untuk 
menubuhkan Kawasan Keselamatan Khas Pantai Timur Sabah? Sekian, terima kasih.  

Dato' Seri Shahidan bin Kassim: Perbelanjaan? Tuan Yang di-Pertua, 

sebagaimana yang telah diumumkan dalam bajet baru-baru ini, perbelanjaan pada tahun 
hadapan melibatkan pembelian aset. Untuk tahun ini, kita hanya terlibat dengan 
pengurusan iaitu daripada segi gaji dan sebagainya. Yang lain-lain masih ditampung oleh 
agensi-agensi utama yang terlibat iaitu angkatan tentera, polis dan juga APMM manakala 
jabatan lain seperti kastam dan sebagainya menggunakan peruntukan daripada jabatan 
masing-masing.  

Puan Hajah Siti Zailah binti Mohd. Yusoff [Rantau Panjang]: Terima kasih Tuan 

Yang di-Pertua. Soalan tambahan saya. Daripada segi kajian pemantauan pihak kerajaan, 
apa yang menyebabkan punca utama kita kena meneruskan menjadikan kawasan ini 
kawasan larangan, ESSZONE ini?  



MALAYSIA. DEWAN RAKYAT. PARLIMEN KETIGA BELAS. PENGGAL KEDUA. MESYUARAT KETIGA. Khamis, 30 Oktober 2014. Mesyuarat dimulakan pada pukul 10.00 pagi. DOA. [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Linda Tsen Thau Lin [Batu Sapi] minta Perdana Menteri menyatakan, impak perintah berkurung di Kawasan Keselamatan Khas Pantai Timur Sabah (ESSCOM) yang dilaksanakan sejak bulan Julai 2014 ke atas ekonomi di Pantai Timur Sabah terutamanya sektor pelancongan dan perikanan. Menteri di Jabatan Perdana Menteri [Dato' Seri Shahidan bin Kassim]: Tuan. Yang di-Pertua, untuk makluman, perintah berkurung yang berkuat kuasa di ESSZONE adalah bertujuan untuk mempertingkatkan kawal selia keselamatan perairan Sabah khususnya di kawasan ESSZONE. Aktiviti penangkapan ikan di ESSZONE tidak terjejas akibat pengisytiharan perintah berkurung. Bagi nelayan yang ingin keluar menangkap ikan sepanjang tempoh perintah berkurung, mereka boleh mendapatkan permit untuk menjalankan aktiviti perikanan di zon perairan perintah berkurung daripada Ketua Polis Daerah. Sebanyak 1,697 permit telah dikeluarkan sejak 19 Julai sehingga 9 Oktober 2014. Daripada aspek pelancongan, walaupun terdapat penurunan jumlah pelancong ke ESSZONE antara bulan April sehingga Jun 2014, namun, lawatan daripada Pesuruhjaya Tinggi British dan Kedutaan Jepun ke ESSZONE bagi tujuan mengkaji semula travel advisory telah berpuas hati dengan tahap keselamatan dan langkah-langkah yang telah. diambil oleh ESSCOM. Sehubungan dengan itu, sejak bulan Julai 2014, ketibaan pelancong-pelancong asing mula menunjukkan peningkatan. Perangkaan data tempahan di pusat-pusat peranginan juga menunjukkan peningkatan ketibaan dan tempahan dalam kalangan pelancong asing mulai minggu pertama Oktober 2014 hingga Disember 2014. Pengusaha- pengusaha pusat peranginan dan pelancong juga rata-rata berpuas hati dengan tahap keselamatan di kawasan perairan ESSZONE. Mereka berharap perintah berkurung ini dapat diteruskan agar keselamatan mereka lebih terjamin. Terima kasih. Datuk Linda Tsen Thau Lin [Batu Sapi]: Terima kasih Tuan Yang di-Pertua. Soalan tambahan saya adalah, berapakah perbelanjaan yang sudah digunakan untuk menubuhkan Kawasan Keselamatan Khas Pantai Timur Sabah? Sekian, terima kasih. Dato' Seri Shahidan bin Kassim: Perbelanjaan? Tuan Yang di-Pertua, sebagaimana yang telah diumumkan dalam bajet baru-baru ini, perbelanjaan pada tahun hadapan melibatkan pembelian aset. Untuk tahun ini, kita hanya terlibat dengan pengurusan iaitu daripada segi gaji dan sebagainya. Yang lain-lain masih ditampung oleh agensi-agensi utama yang terlibat iaitu angkatan tentera, polis dan juga APMM manakala jabatan lain seperti kastam dan sebagainya menggunakan peruntukan daripada jabatan masing-masing. Puan Hajah Siti Zailah binti Mohd. Yusoff [Rantau Panjang]: Terima kasih Tuan. Yang di-Pertua. Soalan tambahan saya. Daripada segi kajian pemantauan pihak kerajaan, apa yang menyebabkan punca utama kita kena meneruskan menjadikan kawasan ini kawasan larangan, ESSZONE ini?.